તા. 1-2-2018ના રોજ ધવલ માવાણીને પર્વત પાટિયા પાસેની તેની ઓફિસના પાર્કિંગમાંથી ‘ક્રાઈમ બ્રાન્ચમાંથી આવ્યા છીએ’ તેમ કહીને કારમાં શૈલેષ ભટ્ટના કહેવાતા ભાગીદાર કિરીટ વાળા, જીજ્ઞેશ મોરડિયા ફોર્ચ્યુનર ગાડીમાં અપહરણ કરી લઈ ગયા હતા. આ સમયે પીયૂષનો વીડિયો બતાવીને શૈલેષ ભટ્ટ અને સાગરિતોએ અગ્નિશસ્ત્ર બતાવી ધમકી આપી, માર મારીને ધવલ પાસેથી બિટકોઈન, રોકડની ખંડણી વસૂલી લેવાઈ હતી. ધવલને પણ ભારત છોડી દેવા ધમકી અપાઈ હતી. ધવલ સુરત છોડીને મુંબઈ, વિદેશ અવરજવર કરતો રહેતો હતો.